বিশ্বের সর্বোচ্চ রেলওয়ে ব্রিজ, চেনাব সেতুর উদ্বোধন করবেন মোদি

ওয়েবডেস্ক- গোটা বিশ্বের বিস্ময়। সবচেয়ে উঁচু রেলসেতুর (World’s Highest Railway Bridge) সাক্ষী থাকবে ভারত (India)। আগামী ৬ জুন চেনাব সেতুর (Chenab Bridge) উদ্বোধন করবেন প্রধানমন্ত্রী নরেন্দ্র মোদি (Narendra Modi)। চেনাব বিশ্বের সবচেয়ে উঁচু রেলওয়ে সেতু। জম্মু ও কাশ্মীরের (Jammu Kashmir) রিয়াসি জেলায় (Reasi District) অবস্থিত। চেনাব একটি বিস্ময়। এটি নদীর তলদেশ থেকে থেকে ৩৫৯ মিটার উচ্চতায় অবস্থিত একটি প্রকৌশল বিস্ময়। কেন্দ্রীয় মন্ত্রী ডা. জীতেন্দ্র সিং মঙ্গলবার জানান, আগামী ৬ জুন প্রধানমন্ত্রী বিশ্বের সর্বোচ্চ এই সেতুর উদ্বোধন করবেন।

রিয়াসি জেলার কৌরি অঞ্চলে চেনাব নদীর উপর নির্মিত এই সেতুটি নদীর তলদেশ থেকে ১১৭৭ ফুটেরও বেশি উচ্চতায় অবস্থিত। এতে ৯৩টি ডেক অংশ রয়েছে এবং এটি উধমপুর থেকে বারামুল্লা পর্যন্ত ২৭২ কিলোমিটার দীর্ঘ রেলপথের একটি অংশ। সেতুটি ১৩১৫ মিটার লম্বা, যা এটিকে বিশ্বের সর্বোচ্চ রেল সেতুতে পরিণত করেছে, যা ফ্রান্সের প্যারিসের আইফেল টাওয়ারের চেয়ে ৩৫ মিটার উঁচু। এটি ২৬৬ কিলোমিটার/ঘণ্টা পর্যন্ত উচ্চ বাতাসের গতি সহ্য করারা ক্ষমতা রাখে। সর্বোচ্চ তীব্রতা ভূমিকম্প স্কেল পাঁচ পর্যন্ত সহ্য করার ক্ষমতা রাখে।

আরও পড়ুন- সুপ্রিম নির্দেশে ২০২৫ নিট-পিজি পরীক্ষা স্থগিত

এক্স হ্যান্ডেলে মন্ত্রী জীতেন্দ্র সিং জানিয়েছেন, ইতিহাস তৈরি হচ্ছে… আর মাত্র ৩ দিন বাকি। বিশ্বের সর্বোচ্চ রেল সেতু, শক্তিশালী চেনাব সেতু, জম্মু ও কাশ্মীরে সুউচ্চভাবে দাঁড়িয়ে আছে। উধমপুর-শ্রীনগর-বারামুল্লা রেলওয়ে লিংক (USBRL) এর অংশ। তৈরিতে বহু প্রতিকূলতার সাক্ষী। প্রধানমন্ত্রী মোদি ৬ জুন, ২০২৫ তারিখে #চেনাবব্রিজ উদ্বোধন করবেন। এই সেতু নতুন ভারতের শক্তি এবং দৃষ্টিভঙ্গির গর্বিত প্রতীক।

দেখুন আরও খবর-